**Ι. ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

**Για την απευθείας ανάθεση παροχής** **υπηρεσίας συντήρησης και αναγόμωσης, για τις ανάγκες της Δομής Φιλοξενίας Ασυνόδευτων Ανηλίκων** στην Μακρινίτσα Βόλου, **προϋπολογιζόμενης δαπάνης 111,00 ευρώ χωρίς ΦΠΑ και 137,64 ευρώ συμπεριλαμβανομένου του Φ.Π.Α.**

**CPV: 50413200-5 Υπηρεσίες επισκευής και συντήρησης εξοπλισμού πυρόσβεσης**

1. Η προμήθεια γίνεται στα πλαίσια του έργου ΜΕΤΟΙΚΟΣ, της Δράσης «Επιχορήγηση Ν.Π. ΑΡΣΙΣ ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ για την υλοποίηση του έργου ΜΕΤΟΙΚΟΣ», η οποία συγχρηματοδοτείται από το Μηχανισμό Έκτακτης Βοήθειας του Ταμείου Ασύλου, Μετανάστευσης και Ένταξης.
2. **Οι ενδιαφερόμενοι οικονομικοί φορείς μπορούν να καταθέσουν την προσφορά, για το σύνολο των υπηρεσιών.**
3. **Η προμήθεια θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής άνευ ΦΠΑ, για το σύνολο των υπηρεσιών.**
4. **Προσφορά που υποβάλλεται για μέρος της ζητούμενης προμήθειας απορρίπτεται ως απαράδεκτη.**
5. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
6. **Η προσφορά των συμμετεχόντων ισχύει και τους δεσμεύει μέχρι 30/09/2021.**
7. Η ανάθεση θα έχει ισχύ μέχρι και πλήρη εκτέλεση του φυσικού και οικονομικού αντικειμένου της και σε κάθε περίπτωση έως 30/09/2021.
8. Η παραλαβή των παρεχόμενων υπηρεσιών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό έγγραφο και θα ελέγχει εάν η εκτέλεση των παρεχόμενων υπηρεσιών έγινε σύμφωνα με τους όρους της πρόσκλησης.
9. Διεύθυνση Δομής : Μακρινίτσα Βόλου, ΤΚ 37011, Τηλέφωνο: 242809939.
10. Ο προμηθευτής λαμβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
11. Η προϋπολογιζόμενη αξία της παρούσας ανάθεσης καθορίστηκε με βάση τις τρέχουσες εκτιμώμενες ανάγκες της Δομής της ΑΡΣΙΣ και μπορεί να μεταβληθεί ανάλογα με τις πραγματικές ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης ανάθεσης. Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
12. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
13. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
14. Η ΑΡΣΙΣ θα καταβάλλει την αξία των παρεχόμενων υπηρεσιών στα πλαίσια της παρούσας πρόσκλησης **εντός εξήντα (60) ημερών ύστερα από την παροχή των υπηρεσιών και την έκδοση από τον προμηθευτή των παρακάτω δικαιολογητικών πληρωμής:**

* Τιμολόγιο παροχής υπηρεσιών, στο οποίο να αναγράφονται η υπηρεσία, η ποσότητα, η τιμή μονάδας, η συνολική αξία και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ, όπου απαιτείται από τις κείμενες διατάξεις ή Βεβαίωση φορολογικής οφειλής, όπου απαιτείται από τις κείμενες διατάξεις.

1. Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα της ανάθεσης.
2. Οι παραπάνω όροι θεωρούνται δεσμευτικοί, **με ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
3. Για την καλή εκτέλεση της ανάθεσης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

**ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ**

1. Θα πρέπει να τηρούνται όλοι οι όροι της ΚΥΑ 618/43/05 και 17230/671/2005 που ορίζουν τις ελάχιστες διαδικασίες συντήρησης.
2. Σύμφωνα με την κείμενη νομοθεσία ο έλεγχος των πυροσβεστήρων θα πρέπει να γίνεται από αναγνωρισμένη εταιρία συντήρησης πυροσβεστήρων και από αρμόδια άτομα και πριν την έναρξη της διαδικασίας θα πρέπει να προσκομισθούν τα σχετικά πιστοποιητικά σε ισχύ τα οποία θα έχουν εκδοθεί από αναγνωσμένο φορέα πιστοποίησης.
3. Στην περίπτωση πυροσβεστήρων άνω της 10ετίας που απαιτείται πλήρης έλεγχος και υδραυλική δοκιμασία οι εργασίες θα πρέπει να εκτελεσθούν από αναγνωρισμένο κέντρο επανελέγχου δοχείων πίεσης σύμφωνα με τα απαιτούμενα στην κείμενη νομοθεσία (απαιτείται προσκόμιση σχετικού πιστοποιητικού από αναγνωσμένο φορέα πιστοποίησης).
4. Ο προμηθευτής υποχρεούται να αντικαταστήσει τους πυροσβεστήρες που θα κρατήσει για συντήρηση/αναγόμωση, έως ότου συμπληρωθεί ο απαιτούμενος αριθμός πυροσβεστήρων που υποχρεούται η Δομή να διαθέτει. Η σχετική παραλαβή και παράδοση των πυροσβεστήρων θα γίνει με έξοδα του αναδόχου.
5. Μετά τη συντήρηση ο πυροσβεστήρας πρέπει να βρίσκεται σε άριστη κατάσταση αντίστοιχη με την κατάσταση που έχει κατά την έξοδό του από το εργοστάσιο κατασκευής. Ίχνη σκουριάς, χτυπημάτων ή άλλων ορατών ελαττωμάτων στο σώμα, στο κλείστρο και στους ελαστικούς σωλήνες σημαίνει πλημμελείς εργασίες συντήρησης.
6. Σε κάθε περίπτωση όπου αντικαθίσταται το κατασβεστικό υλικό επικολλάται πάνω στον πυροσβεστήρα αυτοκόλλητο σήμα με χαρακτηριστικό χρώμα του έτους που έγινε η αναγόμωση.
7. Μετά την εκτέλεση των απαραίτητων εργασιών συντήρησης ο πυροσβεστήρας θα πρέπει να φέρει πινακίδα ελέγχου. Ακόμη είναι απαραίτητη η τοποθέτησης πλαστικού άκαμπτου δακτυλίου στο λαιμό του πυροσβεστήρα.
8. Μετά την εκτέλεση των απαραίτητων εργασιών συντήρησης, ο προμηθευτής θα πρέπει να υπογράψει/σφραγίσει το σχετικό βιβλίο πυρασφάλειας της Δομής.
9. Οι πυροσβεστήρες CO2 5KG θα πρέπει να πληρούν τις παρακάτω προδιαγραφές:

Ι. Κατασβεστική ικανότητα: 55B

ΙΙ. Θερμοκρασία λειτουργίας: -30°C μέχρι 60°C

ΙΙΙ. Υλικό κατάσβεσης: Διοξείδιο του Άνθρακα (CO2)

IV. Θερμοκρασία λειτουργίας: -30°C μέχρι 60°C

V. Μέσος χρόνος κένωσης: 28,91sec

VIΖ. Μέση πίεση θραύσης: 500,00bar

VII. Πίεση δοκιμής: 250bar

VIII. Μέγιστη επιτρεπόμενη πίεση: 174,00bar

VIIII. Όγκος εξοπλισμού: 7,50Lt

IX. Ύψος δοχείου: 570 ± 5.7 mm

X. Διάμετρος δοχείου: 152 ± 1.52 mm

XI. Σπείρωμα λαιμού: 25E

XII. Υλικό κλείστρου: HPb59-1

XIII. Βαλβίδα ασφαλείας: 225 ± 22.5 bar

XIIII. Βαφή: RAL 3000, RAL 7037

IXX. Προσεγγ. Μεικτό βάρος: 17,50Kg

XX. Προσεγγ. Διαστάσεις: 665 x 152 mm

1. Στο τέλος της διαδικασίας θα πρέπει να προσκομισθεί πιστοποιητικό περιοδικής συντήρησης από την Αναγνωρισμένη Εταιρεία συντήρησης πυροσβεστήρων δοχείων πίεσης καθώς και πιστοποιητικό περιοδικού επανελέγχου από το Αναγνωρισμένο Κέντρο Επανελέγχου δοχείων πίεσης.